Julio Iglesias. Julio José Iglesias de la Cueva (1943-yil 23-sentyabrda tugʻilgan) — ispaniyalik qoʻshiqchi, qoʻshiqnavis va sobiq professional futbolchi. Iglesias dunyodagi tijoriy jihatdan eng muvaffaqiyatli ispan qoʻshiqchilaridan biri va musiqa tarixidagi eng koʻp sotilgan albomlar mualliflaridan biri sifatida tanilgan. U butun dunyo boʻylab 14 tilda 300 milliondan ortiq albom sotgan. Faoliyati davomida besh qitʼada jami 5,000 dan ortiq konsert bergan bo‘lib, ularga jami 60 milliondan ortiq muxlislar tashrif buyurgan deb taxmin qilinadi. 2013-yil aprel oyida Iglesias Lotin Qoʻshiqnavislari Shon-sharaf Zaliga kiritilgan.